Фільм доўжыцца каля гадзіны. Ігар Кузняцоў сказаў, што з-за абмежавання ў працягласці не атрымалася ў яго многае ўключыць, і прачытаў адзін з такіх дакументаў – ліст да Сталіна дзяцей вязняў Асташкаўскага лагера. (Асташкаўскіх, як і інтэрнаваных у лагерах пад Старабельскам, Казельскам і Катынню, паводле рашэння савецкай вярхоўкі расстралялі яшчэ да вайны з нямецкімі фашыстамі – Я.Б.). Дзеці на школьна-вясковай беларускай мове абяцаюць Сталіну працаваць на дабро дзяржавы, скардзяцца, што мала ім даюць у дзіцячым доме работы, і просяць адпусціць іхніх бацькоў.